ข้อบัญญัติองค์การบริหารส่วนตำบลบางมะพร้าวข้อบัญญัติองค์การบริหารส่วนตำบลบางมะพร้าวเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เขตองค์การบริหารส่วนตำบลบางมะพร้าวอำเภอหลังสวน จังหวัดชุมพรพ.ศ. ๒๕๕๖ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลบางมะพร้าว โดยความเห็นชอบของสภาองค์การบริหารส่วนตำบลบางมะพร้าวและนายอำเภอหลังสวน จึงออกข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลบางมะพร้าว เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เขตองค์การบริหารส่วนตำบลบางมะพร้าว อำเภอหลังสวนจังหวัดชุมพร พ.ศ. ๒๕๕๖ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมชุมชนปากน้ำหลังสวนที่ออกตามความในพระราชบัญญัติการผังเมืองพ.ศ. ๒๕๑๘ข้อ ๓ ในข้อบัญญัตินี้แนวเขตควบคุมอาคาร หมายความว่าพื้นที่ในบริเวณ ดังต่อไปนี้(๑) ด้านเหนือ จดแม่น้ำหลังสวนฝั่งใต้ด้านตะวันออก จดแม่น้ำหลังสวน ฝั่งตะวันตกและฝั่งใต้ด้านใต้ จดเส้นขนานระยะ๒๐๐ เมตร กับริมฝั่งแม่น้ำหลังสวน ฝั่งใต้ด้านตะวันตก จดเส้นขนานระยะ๒๐๐ เมตร กับริมฝั่งแม่น้ำหลังสวนฝั่งตะวันตกและเส้นตั้งฉากกับเส้นขนานระยะ ๒๐๐เมตร กับริมฝั่งแม่น้ำ หลังสวน ฝั่งใต้ ไปทางทิศตะวันออกเฉียงเหนือจนบรรจบกับทางหลวงแผ่นดินหมายเลข๔๐๐๒ ที่จุดซึ่งอยู่ห่างจากซอยเทศบาล ๑๙ บรรจบกับทางหลวงแผ่นดินหมายเลข ๔๐๐๒ไปทางทิศตะวันตกตามแนวทางหลวงแผ่นดินหมายเลข ๔๐๐๒ เป็นระยะ ๒๐๐ เมตร(๒) ด้านเหนือ จดแม่น้ำหลังสวนฝั่งใต้ด้านตะวันออก จดวัดบรรพตวิสัย (ในเขา)ด้านใต้ จดเส้นขนานระยะ๒๐๐ เมตร กับริมฝั่งแม่น้ำหลังสวน ฝั่งใต้ด้านตะวันตก จดแนวเขตพื้นที่ป่าชายเลนตามมติคณะรัฐมนตรีวันที่ ๒๒ สิงหาคม พ.ศ. ๒๕๔๓(๓) ด้านเหนือ จดแม่น้ำหลังสวนฝั่งใต้ วัดแหลมโตนด และโรงเรียนบ้านปากน้ำหลังสวน (ประชานุเคราะห์)ด้านตะวันออก จดแนวชายฝั่งอ่าวไทยด้านใต้ จดเส้นตั้งฉากกับถนนบางมะพร้าว- กระโจมไฟ ที่จุดซึ่งอยู่ห่างจากถนนช่องเขาบรรจบกับถนนบางมะพร้าว - กระโจมไฟไปทางทิศใต้ตามแนวถนนบางมะพร้าว - กระโจมไฟ เป็นระยะ ๓๐๐ เมตร และเป็นเส้นขนานระยะ๓๐๐ เมตร กับศูนย์กลางถนนช่องเขาด้านตะวันตก จดเส้นตรงที่ต่อตรงตามแนวถนนเชิงเขาฟากตะวันตก ไปทางทิศตะวันออกเฉียงใต้จนบรรจบกับเส้นขนานระยะ ๓๐๐ เมตรกับศูนย์กลางถนนช่องเขา และวัดบรรพตวิสัย (ในเขา)ทั้งนี้ ตามแผนที่ท้ายข้อบัญญัตินี้ข้อ ๔ ภายในแนวเขตควบคุมอาคารห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒)อาคารขนาดใหญ่ที่มีพื้นที่รวมกันทุกชั้นหรือชั้นหนึ่งชั้นใดในหลังเดียวกันเกิน ๒,๐๐๐ ตารางเมตร(๓) ห้องแถว ตึกแถวหรือบ้านแถว(๔) อาคารชุดตามกฎหมายว่าด้วยอาคารชุด(๕) หอพักตามกฎหมายว่าด้วยหอพักข้อ ๕ ภายในบริเวณพื้นที่ที่กำหนดไว้ตาม ข้อ ๓ห้ามบุคคลใดดัดแปลงหรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖ อาคารที่มีอยู่แล้วในพื้นที่ที่กำหนดตามข้อ๓ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๗ อาคารที่ได้รับอนุญาตหรือใบแจ้งการก่อสร้าง ดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับ และยังก่อสร้าง ดัดแปลงหรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลบางมะพร้าวรักษาการให้เป็นไปตามข้อบัญญัตินี้ประกาศณ วันที่ ๑๗ ธันวาคม พ.ศ. ๒๕๕๖สันต์ ฉิมหาดนายกองค์การบริหารส่วนตำบลบางมะพร้าว[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลบางมะพร้าว เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เขตองค์การบริหารส่วนตำบลบางมะพร้าว อำเภอหลังสวนจังหวัดชุมพร พ.ศ. ๒๕๕๖๒. บัญชีท้ายข้อบัญญัติองค์การบริหารส่วนตำบลบางมะพร้าวเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เขตองค์การบริหารส่วนตำบลบางมะพร้าวอำเภอหลังสวน จังหวัดชุมพร พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๕ มีนาคม ๒๕๕๗อังศุมาลี/ผู้ตรวจ๑๒ มีนาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๔๐ ง/หน้า ๕๑/๒๘ กุมภาพันธ์ ๒๕๕๗